b'\n_START_ARTICLE_\nJohs. A. Dale\n_START_SECTION_\nLiv\n_START_PARAGRAPH_\nHan var s\xc3\xb8nn av bonden Andreas Dale (1868\xe2\x80\x931961) og Cecilia Sakstad (1868\xe2\x80\x931938). I 1930 ble han gift med Anna Lisa Slotte, datter av den finske forfatteren Alexander Slotte._NEWLINE_Dale gikk ut av Voss private gymnas og ble cand. philol. fra Universitetet i Oslo i 1928. I l\xc3\xb8pet av studietiden hadde han studert fransk i Grenoble. Fra 1928 til 1929 arbeidet han som vikar ved Eidsvoll landsgymnas, f\xc3\xb8r han ble ansatt som lektor ved Kristiansund offentlige h\xc3\xb8yere skole. Fra 1933 var han lektor ved Bergen katedralskole._NEWLINE_I 1943 ble Dale arrestert av Sikkerhetspolitiet og satt fengslet ved Ulven leir, Espeland fangeleir og Grini fangeleir, f\xc3\xb8r han samme \xc3\xa5r ble sendt til konsentrasjonsleiren Sachsenhausen. Ved slutten av 2. verdenskrig ble han fraktet sammen med de norske fangene til Neuengamme og derfra gjennom Sverige til Norge. P\xc3\xa5 grunn av sykdom han hadde p\xc3\xa5dratt seg i fangeleiren hadde han permisjon i ett \xc3\xa5r etter hjemkomsten._NEWLINE_I 1951 fikk han doktorgraden for avhandlingen Studiar i Arne Garborgs spr\xc3\xa5k og stil. Fra 1954 var han professor i nordisk, s\xc3\xa6rlig nynorsk litteratur og nynorsk m\xc3\xa5lbruk ved Universitetet i Oslo. Han gikk av i 1968._NEWLINE_Dale virket som litter\xc3\xa6r medarbeider i Den 17de Mai fra 1928, og senere i Norsk Tidend. Fra 1946 skrev han for Bergens Arbeiderblad. Han utga flere l\xc3\xa6reb\xc3\xb8ker i nynorsk og litteraturhistorie, og oversatte en rekke fra fremmede spr\xc3\xa5k, for eksempel det gammelfranske Rolandskvadet (1934). Han oversatte ogs\xc3\xa5 skuespill for Det Norske Teatret, og holdt ofte foredrag i NRK. Ved siden av doktoravhandlingen om Arne Garborg utga han Garborg-studiar i 1969. Han utga ogs\xc3\xa5 en kommentert utgave av Garbogs artikler og brev sammen med Rolv Thesen.\n_START_SECTION_\nUtmerkelser\n_START_PARAGRAPH_\nDale var medlem av Det Norske Videnskaps-Akademi fra 1958.'